Dansk Historisk Fællesråd

Dansk Historisk Fællesråd (oprettet 1909 som Dansk Historisk Fællesforening eller Fællesfond, også kaldet DHF) er en sammenslutning til støtte for det lokale kulturhistoriske arbejde i Danmark. Som fællesforening har DHF tillige fungeret som en paraplyorganisation for de lokale kulturhistoriske museer, arkiver og foreninger, men den blev i 1991 omdannet til et fællesråd med koordinerende opgaver. Fællesrådet har lokale og enkelte landsdækkende historiske foreninger som medlemmer og ledes af en styrelse bestående af 11 personer.

DHF udgav fra 1914 tidsskriftet Fortid og Nutid, der i 2010 fusionerede med tidsskriftet Folk og kultur og blev til nettidsskriftet Kulturstudier. Kulturstudier er et forskningsbaseret tidsskift med afsæt i historiske og aktuelle studier af steder, folk, kultur og dagligliv. Derudover har DHF gennem årene udgivet en række historiske håndbøger, der er blevet standardværker. En anden formidlingsaktivitet er siden 2003 sitet Historie-Online med informationer om udstillinger, forskning og bøger m.m. af historisk interesse samt udsendelse af et månedligt nyhedsbrev. Samtidig har DHF siden 2003 efter afstemning hvert år stået bag kåringen af Årets historiske bog med prisoverrækkelse af kulturministeren. Desuden afholder DHF kulturpolitiske møder.

Formænd for DHF siden 1909 
Denne liste er ufuldstændig; hjælp gerne med at udfylde den.
 1909-1911: Camillus Nyrop, professor
 1911-1920: Hans Olrik, professor
 1920-1941: Knud Fabricius, professor
 1941-1950: Poul Nørlund, direktør for Nationalmuseet
 1950-1966: Johan Hvidtfeldt, landsarkivar, senere rigsarkivar
 1966-1974: Olaf Olsen, museumsinspektør, senere rigsantikvar 
 1974-1980: Vagn Skovgaard-Petersen, lektor, senere professor 
 1980-1990: Vagn Dybdahl, rigsarkivar
 1990-1996 Grethe Ilsøe, landsarkivar
 1996-1999: Birgit Løgstrup, arkivar, senere adjungeret professor
 1999-2001: Thomas W. Lassen, museumsinspektør
 2001-2008: Poul Porskær Poulsen, arkivar
 2008-2012: Søren Bitsch Christensen, lektor, senere stadsarkivar
 2012-2013: Trine Grejsen, arkivar
 2013-2019: Peder Jacob Ellehave Kragh, lektor
 2019-2022: Jan P. Jessen
 2022: Gunnar Jakobsen
 2022-: Michael Dupont, arkivar

Årets historiske bog 

DHF har siden 2003 ved afstemning kåret Årets historiske bog. Prisuddelingen foregår fra 2014 under historiefestivalen Historiske Dage i Øksnehallen.

 2003: Leif Rudi Ernst, Skurk i Danmark – Helt i Amerika.
 2004: Jørgen Jensen, Danmarks Oldtid, bind 4.
 2005: Ulrik Langen, Revolutionens skygger.
 2006: Hans Bonde, Fodbold med Fjenden.
 2007: Peter Øvig Knudsen, Blekingegadebanden 1-2.
 2008: Tom Buk-Swienty, Slagtebænk Dybbøl.
 2009: Claus Bundgaard Christensen, Danskere på Vestfronten 1914-1918.
 2010: Peter Henningsen og Ulrik Langen, Hundemordet i Vimmelskaftet og andre fortællinger fra 1700-tallets København
 2011: Ning de Coninck-Smith, Barndom og arkitektur
 2012: Jesper Clemmensen, Flugtrute Østersøen
 2013: Poul Duedahl, Peter Wodskou Christensen og Gitte Bergendorff Høstbo, Forbrydelsens ansigt
 2014: Morten Møller, Ellen og Adam - En fortælling om kærlighed og terror i Stalins Moskva
 2015: Ning de Coninck Smith og Charlotte Appel (red.), - Dansk Skolehistorie bind 1-5
 2016: Poul Duedahl, Ondskabens øjne
 2017: Rosanna Farbøl, Koldkrigere, medløbere og røde lejesvende
 2018: Poul Duedahl, Velkommen på bagsiden. Danmarkshistorien på vrangen
 2019: Mikkel Kirkebæk, Den yderste grænse
 2020: Hans Henrik Appel, Barrison Feberen
 2021: Anne Kirstine Hermanns, Imperiets børn
 2022: Jesper Vaczy Kragh, IQ 75

Historiens Ildsjæle 
I forbindelse med 100-årsjubilæet i 2009 udgav DHF bogen  med portrætter af atten "ildsjæle" inden for historieområdet: Inge Adriansen, Hans Branch, Nils Hartmann, Peter Holm, Bernhardt Jensen, Carl Klitgaard, Evald Tang Kristensen, Hans Kristian Kristensen, Palle Lauring, Hugo Matthiessen, Margit Mogensen, Frode Holm-Petersen, Bi Skaarup, Helene Strange, Ulla Tofte, Piet van Deurs, Jens Vellev og Hans H. Worsøe.

Noter

Eksterne henvisninger 
 DHF på historie-online.dk 
 DHF's styrelse på historie-online.dk 
 DHF's historie 
 DHF's vedtægter og medlemmer ved starten i 1909

Historisk Fællesråd
Etableret i 1909
Dansk lokalhistorie